

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.1 | 2025. gada 30. janvārī |

**15.**

**Par Ogres novada pašvaldības iekšējo noteikumu Nr.1/2025 “****Grozījumi Ogres novada pašvaldības 2023. gada 30. marta iekšējos noteikumos Nr. 6/2023 “****Par Ogres novada pašvaldības izglītības iestāžu vadītāju mēneša darba algas likmes noteikšanu”” izdošanu**

Ogres novada pašvaldības dome 2023. gada 30. marta sēdē apstiprināja iekšējos noteikumus Nr. 6/2023 "Par Ogres novada pašvaldības izglītības iestāžu vadītāju mēneša darba algas likmes noteikšanu” (protokols  Nr.3; 79) (turpmāk – Noteikumi), saskaņā ar kuriem tiek noteikta kārtība, kādā Ogres novada pašvaldība (turpmāk – Pašvaldība) nosaka izglītības iestāžu vadītāju mēneša darba algas likmi.

Pamatojoties uz Latvijas Republikas Ministru kabineta 2023. gada 18. aprīļa rīkojumu Nr. 226 “Par pedagogu zemākās darba samaksas likmes pieauguma grafiku laikposmam no 2023. gada 1. septembra līdz 2025. gada 31. decembrim”, algas pieaugums visiem pedagogiem paredzēts no 2025. gada 1. janvāra. 2024. gada 18. decembrī Latvijas Republikas Ministru kabinets apstiprinājis Izglītības un zinātnes ministrijas sagatavotos grozījumus Ministru kabineta 2016. gada 5. jūlija noteikumos Nr. 445 “Pedagogu darba samaksas noteikumi” (turpmāk – MK noteikumi Nr. 445), kas stājās spēkā 2025. gada 1. janvārī. Grozījumi MK noteikumos Nr. 445 līdztekus citu pedagogu zemākās darba samaksas pieaugumam paredz arī minimālās darba samaksas pieaugumu izglītības iestāžu vadītājiem.

Lai Pašvaldības izglītības iestāžu vadītāju darba atalgojums atbilstu vismaz zemākajai MK noteikumos Nr. 445 noteiktajai darba samaksai un sabalansētu darba algas likmes pieaugumu visiem izglītības iestāžu vadītājiem, Noteikumos atsevišķi tika izdalīta mēneša darba algas likmes pamata daļa pirmsskolu izglītības iestāžu vadītājiem.

Noteikumu grozījumos paredzēts noteikt augstāku mēneša darba algas likmes pamata daļu izglītības iestāžu vadītājiem: profesionālās ievirzes izglītības iestāžu vadītājiem par 15,00 *euro*; pirmsskolas izglītības iestāžu vadītājiem par 60,00 *euro*; pamata un vidējās izglītības iestāžu vadītājiem par 100,00 *euro*. Paredzēts noteikt, ka 2025. gadā Valdemāra pamatskolas direktora atalgojuma aprēķinā tiek piemērota aprēķinātās mēneša darba algas likmes sabalansēšana, nesamazinot iepriekš noteikto mēneša darba algas likmi, kā arī noteikt, ka darba intensitātes koeficients Ogres Valsts ģimnāzijas direktoram tiek aprēķināts iegūto dalījumu reizinot ar 0,1 un rezultātam pieskaitot 1,2.

Ņemot vērā augstāk minēto un pamatojoties uz Pašvaldību likuma 50. panta pirmo daļu un Valsts pārvaldes iekārtas likuma 72. panta pirmās daļas 2.punktu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Igors Miglinieks, Ilmārs Zemnieks, Indulis Trapiņš, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – 1 (Jānis Iklāvs),**

*Jānis Iklāvs balsojumā nepiedalās, ievērojot likumā “Par interešu konflikta novēršanu valsts amatpersonu darbībā” paredzētos lēmumu pieņemšanas ierobežojumus,*

Ogres novada pašvaldības dome **NOLEMJ:**

1. Izdot Ogres novada pašvaldības iekšējos noteikumus Nr.1/2025 “Grozījumi Ogres novada pašvaldības 2023. gada 30. marta iekšējos noteikumos Nr.6/2023 “Par Ogres novada pašvaldības izglītības iestāžu vadītāju mēneša darba algas likmes noteikšanu””, turpmāk – Noteikumi (pielikumā).
2. Piemērot Noteikumos noteikto mēneša darba algas likmes pamata daļu izglītības iestāžu vadītāju algas noteikšanai no 2025. gada 1. janvāra.
3. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)